CELEX: 62014TN0620
Language: mt
Date: 2014-08-15 00:00:00
Title: Kawża T-620/14: Rikors ippreżentat fil- 15 ta’ Awwissu 2014 – Diapharm vs Il-Kummissjoni

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/49
            
         Rikors ippreżentat fil-15 ta’ Awwissu 2014 – Diapharm vs Il-Kummissjoni
   (Kawża T-620/14)
   2014/C 409/70
   Lingwa tal-kawża: il-Ġermaniż
   
      Partijiet
   
   
      Rikorrenti: Diapharm GmbH & Co. KG (Münster, il-Ġermanja) (rappreżentanti: M. Weidner, N. Hußmann u T. Guttau, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara li, bi ksur tal-Artikolu 13(3) tar-Regolament (KE) Nru 1924/2006 tal-Parlament Ewropew u tal-Kunsill, tal-20 ta’ Diċembru 2006, dwar indikazzjonijiet dwar in-nutrizzjoni u s-saħħa mogħtija fuq l-ikel (ĠU L 404, p. 9), il-konvenuta naqset milli tinkariga lill-Awtorità Ewropea għas-Sigurtà tal-Ikel bl-evalwazzjoni xjentifika tal-indikazzjonijiet dwar is-saħħa tas-sustanzi veġetali għall-finijiet tal-adozzjoni ta’ lista Komunitarja tal-indikazzjonijiet awtorizzati għas-sustanzi veġetali skont l-Artikolu 13(1) tar-Regolament (KE) Nru 1924/2006, kif ukoll tal-kundizzjonijiet kollha meħtieġa għall-użu tagħhom;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed.
   Motiv ibbażat fuq ksur tal-Artikolu 13(3) tar-Regolament (KE) Nru 1924/2006 (1).
   Skont ir-rikorrenti, in-nuqqas ta’ azzjoni tal-Kummissjoni tikser l-Artikolu 13(3) tar-Regolament Nru 1924/2006, li jistabbilixxi l-31 ta’ Jannar 2010 bħala terminu fiss għall-eżekuzzjoni. Ir-rikorrenti tilmenta li l-Kummissjoni ma osservatx dan it-terminu. F’dan il-kuntest, ir-rikorrenti ssostni li l-Kummissjoni ma tistax tissospendi għal żmien indeterminat l-evalwazzjoni xjentifika tal-indikazzjonijiet dwar is-saħħa tas-sustanzi veġetali. Skont ir-rikorrenti, in-nuqqas ta’ azzjoni tal-konvenuta jiffavorixxi l-frammentazzjoni tal-leġiżlazzjoni tal-Unjoni u jmur kontra l-għan ġenerali tar-Regolament intiż sabiex jiġu stabbiliti regoli uniformi fuq livell Ewropew.
   
      (1)  Regolament (KE) Nru 1924/2006 tal-Parlament Ewropew u tal-Kunsill, tal-20 ta’ Diċembru 2006, dwar indikazzjonijiet dwar in-nutrizzjoni u s-saħħa mogħtija fuq l-ikel (ĠU L 404, p. 9).